सो भवन जिल्ला दैवी प्रकोप उद्धार समितिले सोही गाविसलाई जिम्मा दिएको थियो तर गाविसले संरक्षण तथा त्यहाँ कस्ता परिवार राख्ने टुंगो लगाउन नसक्दा सरकारले लाखौं खर्च गरेर बनाएको भवन जीर्ण बन्दै गएको हो। स्वाँराको भवनको ४ कोठा माझथर मावि र ३ कोठा स्वाँरा बाल संरक्षण उपसमितिले प्रयोग गरेको छ। विस्थापित परिवार राख्न बनाइएको सो भवनमा विस्थापितहरू भए पनि बस्न पाएका छैनन्। अन्य कोठाहरू भने खाली नै छन। प्रायः सबै ठाउँको सो आवास भवनहरू अहिले झ्यालका सिसाहरू फुट्ने, कहीं भत्किन थालेको छ।
